|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **5.** |
| **Nastavna tema:** | **Razredni album** | **Broj sati izvedbe:** | **1.** |
| **Sadržaj koji se obrađuje:** | **Emocije** |
| **Očekivanja međupredmetnih tema** | | | |
| Osr A.2.1. Razvija sliku o sebi.  Osr A.2.3. Razvija osobne potencijale.  B.2.1.B Prepoznaje i procjenjuje vršnjačke odnose.  uku A.2.3.3. Kreativno mišljenje  uku D.2.2.2. Suradnja s drugima. | | | |
| **Ključni pojmovi:** | ja, drugi, pozitivne i negativne osobine | | |
| **Potrebno pripremiti:** | papir, izrezane emotikone od papira, za svakog učenika po 1 „nasmiješeni” i 1 „tužni” emotikon, pribor za pisanje, flomasteri, ljepilo | | |
| **Prijedlog prikaza tijeka sata i aktivnosti učenika** | | | |
| **Uvodni dio**  U uvodnom dijelu razrednik/razrednica objašnjava da je cilj današnjeg sata bolje upoznati sebe, osvijestiti to kako nas drugi vide, kako tumače naše ponašanje. Na taj način će nas drugi bolje upoznati, ali ćemo i mi bolje razumjeti sebe i to će nam u konačnici omogućiti da međusobno lakše komuniciramo i rješavamo nesporazume.  **Središnji dio**   1. **Aktivnost: Upoznati sebe**   Na papir, što brže možeš, napiši najmanje pet odgovora na pitanje: „Tko sam ja?”  Svi rade samostalno. Po završetku aktivnosti učenici/učenice, koji žele, mogu pročitati ono što su napisali. Razrednik/razrednica objašnjava da svatko od nas ima i pozitivne i negativne osobine. Pozitivne osobine treba razvijati i njegovati, ali treba biti svjestan onoga tko mi zaista jesmo, a ne kakvi bismo htjeli biti**.**   1. **Aktivnost: Negativne osobine**   Na „tužnoga” napiši 5 negativnih osobina koje smatraš da imaš i barem tri situacije u kojima se one pojavljuju. Po završetku aktivnosti samostalno analiziramo odnos negativnih osobina i situacija u kojima se te osobine pojavljuju. Analizom zaključujemo da se te negativne osobine javljaju samo u određenim situacijama dok ostatak vremena ne pokazujemo te osobine. To nas vodi do zaključka da možemo upravljati svojim reakcijama i „osobinama” tako što ćemo ih bolje razumjeti i mijenjati.   1. **Aktivnost: Pozitivne osobine**   Na „nasmiješenoga” napiši što više svojih pozitivnih osobina. Nakon pisanja, učenici/učenice, koji to žele, mogu pročitati što su napisali.   1. **Aktivnost: kako nas vide drugi: roditelji, učitelji, prijatelji**   Učenici zapisuju na papir po 3 osobine. Nakon aktivnosti razgovaramo o tome je li važno kako nas drugi vide, čije nam je mišljenje najvažnije. Biste li željeli da vas netko vidi drugačije?   1. **Aktivnost: Kako nas drugi vide**   Svaki učenik na „nasmiješenoga” upisuje svoje ime, papir daje učeniku do sebe, a on upisuje jednu pozitivnu osobinu, nešto što mu se kod te osobe sviđa. Papir ide od učenika do učenika dok svi ne napišu što im se sviđa kod te osobe. Kad su svi napisali, papir se vraća vlasniku. **Važno je da svi trebaju napisati samo pozitivne osobine!**  **Završni dio**  Papire *Kako nas drugi vide*, s pozitivnim osobinama zalijepimo na plakat koji postaje naš razredni album osobnosti. | | | |

**Prilog**

**![Slika na kojoj se prikazuje isječak crteža

Opis je automatski generiran]()**